projecte-aina/catalan_government_crawling huggingface dataset:
El nou Centre d'Atenció Primària respon a la necessitat d'ampliar l'espai assistencial per tal de poder oferir una completa cartera de serveis a la població de Vilafranca.
Situat en una illa d'equipaments on també s'ubiquen les comissaries de Mossos d'Esquadra i Policia Local, l'edifici s'alinea amb els edificis ja existents a l'Avinguda Pelegrina.
El resultat és un edifici desenvolupat en cinc plantes a partir d'una planta de forma paral·lelepípede que concentra els usos en un volum a les plantes baixa i primera -que es transforma a les plantes superiors en un volum en forma de torre, situat en el punt de cantonada-, i que deixa el màxim espai lliure al seu voltant.
Els accessos es produeixen pel buidat de l'edifici, i es creen uns porxos que permeten incorporar l'espai urbà i possibiliten també l'entrada controlada de la llum.
Les plantes baixa i primera estructuren el programa d'atenció primària, rehabilitació, salut mental i atenció a les drogodependències.
Tres patis que es decalen en planta incorporen els programes assistencials i alhora permeten l'entrada de la llum, tant a les consultes com a les sales d'espera.
Aquests patis estan units per passadissos que els relacionen amb l'accés principal del CAP.
Des de l'accés situat a la planta baixa s'arriba a l'àmbit de recepció i vestíbul, on se situen els elements de comunicació, tant verticals com horitzontals.
A través de la planta, un passadís distribueix en zones assistencials clarament diferenciades, i permet que l'àrea d'atenció continuada pugui funcionar de manera independent inclús quan la resta del centre està tancat.
La ventilació i la il·luminació provenen dels patis interiors.
El nou CAP ofereix millores per al conjunt de la ciutadania, tant per l'accessibilitat que es deriva de la localització del centre, com per l'ampliació dels espais assistencials; i també als professionals que hi treballen, que gaudiran d'uns equipaments actualitzats.
GRUP NOU ARQUITECTURA i GESTIÓ, SCP
ÀREA D'ENTITATS PÚBLIQUES, PATRIMONI i INVERSIONS DEL SERVEI CATALÀ DE LA SALUT
El nou Centre d'Atenció Primària (CAP) substitueix l'antic CAP del mateix nom.
Està ubicat al barri Ciutat Cooperativa Molí Nou, al límit Nord de Sant Boi de Llobregat, i es comunica amb la resta del municipi per mitjà del carrer Frederic Mompou i la Ronda Sant Ramon.
El CAP forma part d'una nova àrea compartia amb altres equipaments públics i donarà servei a unes 14.000 persones adscrites a l'Àrea Bàsica de Salut (ABS) Moli Nou | Sant Feliu de Llobregat 2.
L'edifici, que ocupa la meitat dels aproximadament 1.600 m2 del solar i es desenvolupa en planta baixa i primera, combina una imatge de compacitat i simplicitat arquitectònica i constructiva amb la voluntat de representativitat pròpia d'un equipament públic.
L'accés es fa per la façana sud on s'ha creat un espai urbà previ, tranquil i agradable.
Un cop a l'interior de l'edifici, l'usuari percep fàcilment les circulacions i l'organització dels espais gràcies a la composició del conjunt: un frontal en direcció est-oest que distribueix els tres braços separats per dos patis interiors d'una pinta orientada nord-sud, que aporten llum a l'interior de l'edifici.
L'esquema de circulacions afavoreix una gradació de la privacitat interna.
Les finestres de les façanes est i oest, protegides per lames fixes, permeten el pas de la llum natural a l'interior i, alhora, mantenir la privacitat necessària.
La façana nord, molt més tancada i protegida, configura un espai tranquil i asserenat.
El nou CAP, finançat pel CatSalut i gestionat per l'Institut Català de la Salut, acollirà els serveis d'atenció de medicina general, infermeria, pediatria i odontologia, oferirà activitats comunitàries adreçades a la prevenció i també disposarà d'una àrea d'atenció continuada.
ÀREA DE PATRIMONI I INVERSIONS – SERVEI CATALÀ DE LA SALUT
DATA DE L'OBRA (ANYS INICI-ACABAMENT)
MEDICINA GENERAL, ÀREA POLIVALENT, AULA D'EDUCACIÓ SANITÀRIA, SALA DE REUNIONS, SALA DE DESCANS i VESTIDORS.
El nou Centre d'Atenció Primària respon a la necessitat de donar una atenció més propera a les 25.791 persones adscrites a l'Àrea Bàsica de Salut 6B del districte de Gràcia de Barcelona, i és una de les actuacions previstes al conveni de millora d'equipaments de salut a la ciutat impulsat pel Departament de Salut i l'Ajuntament de Barcelona.
Aquest centre està inclòs dins un edifici que també conté 35 habitatges tutelats per a gent gran i un aparcament soterrat.
El programa del CAP es distribueix en quatre plantes (soterrània, baixa, altell i primera), que llinden amb l'aparcament de les plantes inferiors i els habitatges de les superiors.
El projecte desenvolupat dona resposta als requeriments funcionals del programa, que s'ha simplificat mitjançant la utilització de diferents tipus d'acabats segons la seva orientació i d'un fals sostre unitari que dóna coherència a l'espai; la llum natural, present als espais de circulació, i un únic sistema d'il·luminació artificial, que es percep a través de targes de vidres alts, aporta calidesa i confort als espais del centre.
Les plantes baixa, altell i primera estructuren el programa d'atenció primària i d'atenció a la salut mental.
El nou centre integra els serveis de medicina general i d'atenció a la salut mental, i també els apropa als usuaris.
D'altra banda, els serveis de pediatria, atenció a la salut sexual i reproductiva, odontologia i diagnòstic per la imatge es mantenen al CAP Pare Claret, que també millora qualitativament els espais assistencials gràcies a l'espai alliberat pel trasllat de part dels serveis al nou centre.
ÀREA D'ENTITATS PÚBLIQUES, PATRIMONI i INVERSIONS DEL SERVEI CATALÀ DE LA SALUT
AULA D'EDUCACIÓ SANITÀRIA, VESTIDORS i MAGATZEMS.
ÀREA ADMINISTRATIVA, ÀREA D'ATENCIÓ DE VISITES NO PROGRAMADES i EXTRACCIONS.
El Consultori l'Estartit dóna servei a l'Àrea Bàsica de Salut de Torroella de Montgrí i és gestionat pel Consorci Assistencial del Baix Empordà (CABE).
El solar on s'ha construït el nou centre, de forma aproximadament rectangular i limitat a oest i sud pels carrers Montgó i Eivissa, respectivament, és pla i homogeni i abasta una superfície de 1.000 m 2, confrontant amb una plaça pública.
L'edifici, amb una volumetria senzilla i compacta disposada en una planta baixa de 552 m 2, se situa just a la cantonada dels dos carrers, cosa que permet generar un espai perimetral, separat del carrer mitjançant un mur de 2,5 metres, que dóna privacitat a les consultes, aporta il·luminació a la sala d'espera i permet la continuïtat de l'arbrat del carrer Eivissa, i també un pati situat a la façana est que permetria, en un futur, poder ampliar el centre amb fins a quatre noves consultes amb les corresponents sales d'espera.
El programa s'organitza a partir del vestíbul, que fa d'eix separador de les àrees de personal i instal·lacions i de l'assistencial, i que possibilita que el personal de recepció tingui un domini visual directe dels dos passadissos generats a banda i banda del pati interior central.
Aquesta configuració aporta llum natural i confort a les sales d'espera.
El disseny de l'edifici permet l'aprofitament màxim de la seva superfície, el que es tradueix en una reducció del perímetre lineal de la façana i també de la superfície de coberta, del que se'n deriva una optimització dels costos de construcció i de manteniment del centre.
El nou consultori disposa dels espais destinats a acollir un equip que ofereix serveis de medicina general, pediatria i atenció continuada per atendre una població de més de 3.150 persones, que s'incrementa els mesos d'estiu a causa del turisme i les segones residències.
ÀREA D'ENTITATS PÚBLIQUES, PATRIMONI I INVERSIONS DEL SERVEI CATALÀ DE LA SALUT
DATA DE L'OBRA (ANYS INICI-ACABAMENT)
El Centre d'Atenció Primària de Platja d'Aro dona servei a l'Àrea Bàsica de Salut de Sant Feliu de Guíxols i està gestionat per l'Institut Català de la Salut (ICS).
El solar on s'ubica el nou centre conforma un trapezi situat al nord-oest d'una illa parcialment edificada del casc urbà i confronta amb l'antiga carretera de Castell d'Aro, actualment convertida en avinguda urbana.
L'edifici respon als condicionants derivats del seu caràcter urbà mitjançant alineacions amb les edificacions veïnes, la integració del recorregut urbà de la zona verda d'Estanys i la previsió de reserva d'un espai per futures ampliacions.
Pel que fa als aspectes funcionals, cal destacar que la ubicació de l'accés articula les confluències dels recorreguts de vianants i vehicles, i també la zonificació de les parts públiques i privades del programa funcional a partir de l'espai d'accés a l'edifici.
El programa es distribueix en una planta baixa, on es concentra l'atenció mèdica, consultes i urgències, i una planta primera, on es troben els espais del personal sanitari i una sala de reunions-biblioteca que inclou també una aula d'educació sanitària.
El disseny de l'edifici ha tingut en compte l'orientació, la recerca de la llum natural, la privacitat i el control climàtic per tal de dotar l'edifici de les millors condicions ambientals.
En aquests sentit, cal destacar que la seqüència en pinta del conjunt fa possible que totes les consultes i sales d'espera s'obrin als patis interiors arbrats.
El nou CAP disposarà dels espais destinats a acollir un equip integrat per 5 metges de medicina familiar i comunitària, 1 pediatre i 6 infermeres -a més del personal administratiu i de suport- per atendre una població de 7.981 persones, que s'incrementa els mesos d'estiu a causa del turisme i les segones residències.
ÀREA D'ENTITATS PÚBLIQUES, PATRIMONI I INVERSIONS
DATA DE L'OBRA (ANYS INICI-ACABAMENT)
ÀREA D'ENTRADA, ÀREA ADMINISTRATIA, ATENCIÓ CONTINUADA, MEDICINA GENERAL, PEDIATRIA, POLIVALENT
ÀREA DE PERSONAL SANITARI I AULA D'EDUCACIÓ SANITÀRIA
El nou Centre d'Atenció Primària respon a la necessitat de completar l'assistència als més de 8.000 habitants del barri del Gornal de l'Hospitalet de Llobregat, que veuen incrementats substancialment els serveis assistencials que s'ofereixen en passar de vuit a vint-i-dues consultes.
El solar on s'ha construït el CAP Gornal, de forma irregular i topografia quasi plana, té una superfície de 2.670,15 m2.La volumetria de l'edifici queda definida per les línies del paral·lelepípede perfecte que el conforma, de planta baixa i planta primera coronada amb un petit volum central destinat a les instal·lacions.
La planta és de forma rectangular amb un pati longitudinal central interromput pel pas que fa possible accedir d'un cos a l'altre de l'edificació, i que permet l'arribada de la llum natural a l'interior de les dues plantes.
L'accés es fa per la plaça triangular que conformen el carrer dels Joncs i l'avinguda Vilanova.
A la planta baixa del cos sud hi trobem les àrees d'entrada i administrativa, i el magatzem, a mà dreta, i l'àrea d'atenció no programada, a mà esquerra; el cos nord l'ocupen les consultes de medicina general i les polivalents.
Al cos sud de la planta primera, hi trobem l'àrea de personal i la resta de consultes, i al cos nord s'hi ha ubicat les sales de formació i l'aula d'educació sanitària.
El nou CAP és un equipament i els seus 1.931 m2 permeten l'increment de serveis assistencials i també disposar d'una important àrea docent adreçada a la formació de residents de medicina i d'infermeria i a la formació continuada dels professionals dels equips d'atenció primària que atenen la població dels municipis del Baix Llobregat.
ÀREA D'ENTITATS PÚBLIQUES, PATRIMONI I INVERSIONS DEL SERVEI CATALÀ DE LA SALUT
DATA DE L'OBRA (ANYS INICI-ACABAMENT)
ÀREA D'ENTRADA, ÀREA ADMINISTRATIVA, MEDICINA GENERAL, PEDIATRIA, POLIVALENT, ATENCIÓ NO PROGRAMADA, MAGATZEM I INSTAL·LACIONS
MEDICINA GENERAL, POLIVALENT, EDUCACIÓ SANITÀRIA, FORMACIÓ I ÀREA DE PERSONAL
El solar on s'ha construït el CAP La Mina queda delimitat pel carrer Fernández Márquez i pel carrer del Mar, i s'obre a la plaça Maria Àngels Rosell Simplicio, on s'ha ubicat l'accés principal.
El nou CAP dóna servei integral de salut de proximitat a unes 15.000 persones de l'Àrea Bàsica de Salut (ABS) Sant Adrià de Besòs 2.
L'edifici resol els condicionants de la geometria del solar articulant una figura rectangular i una altra quasi quadrada, aconseguint, d'aquesta manera, una forma integrada en la trama urbana i, alhora, la creació d'espais interiors clars i definits.
La composició de l'edifici es caracteritza pel sòcol de la planta baixa, obert únicament per una finestra alta corredissa, i un cos suspès amb l'alternança d'agulles i seqüències de buits que regulen la intimitat.
Les façanes s'adapten a les característiques específiques dels espais urbans, més permeable la façana que dóna a la plaça -amb un porxo que acull l'entrada- mentre que a les façanes curtes els paraments són més suaus, articulant seccions a manera de gelosies.
Els requisits del programa de necessitats i la funcionalitat de les unitats que l'integren han requerit que l'edifici complementi les plantes sobre rasant amb una planta soterrani.
L'organització funcional i formal de l'interior de l'edifici es correspon amb el joc de dos volums: d'una banda, un cos rectangular, amb una espera central i dues seqüències de consultes a les façanes, i de l'altra, un quadrat en format d'U mitjançant el buidatge de la franja central, ocupat parcialment per un pati obert.
Els tres àmbits que acull el centre es distribueixen de la manera següent: l'atenció primària a les plantes 1a i 2a, la unitat de salut mental a la planta 3a, i l'atenció a les drogodependències a les plantes baixa i soterrani.
MARGES BF SERVEIS D'ARQUITECTURA I GESTIÓ, SLP
ÀREA D'ENTITATS PÚBLIQUES, PATRIMONI I INVERSIONS DEL SERVEI CATALÀ DE LA SALUT
ATENCIÓ A LES DROGODEPENDÈNCIES, ÀREA DE PERSONAL, MAGATZEM I INSTAL·LACIONS
ÀREA D'ENTRADA, ÀREA D'ATENCIÓ CONTINUADA I ATENCIÓ A LES DROGODEPENDÈNCIES
ÀREA DE MEDICINA GENERAL I ÀREA DE PEDIATRIA
ÀREA DE MEDICINA GENERAL, ÀREA POLIVALENT I ÀREA D'ATENCIÓ A LA DONA
ESPAIS COMUNS, ÀREA DE SALUT MENTAL ADULTS I ÀREA DE SALUT MENTAL INFANTIL-JUVENIL
ÀREA ADMINISTRATIVA, ÀREA D'EDUCACIÓ SANITÀRIA I INSTAL·LACIONS
El solar on s'ha construït el nou CAP Roquetes, de forma sensiblement quadrada i topografia pràcticament plana, ocupa una superfície de 3.317,68 m 2 i es troba en una àrea de creixement urbanístic, just al límit del terme municipal que limita amb el municipi de Tortosa però molt a prop del centre urbà.
L'emplaçament de l'edifici ha permès deixar lliure l'àmbit sud de la parcel·la per a poder permetre ampliacions futures.
La implantació es caracteritza per la unió de dos cossos paral·lels que diferencien clarament els usos interns i externs.
L'accés al centre es fa per l'eix que uneix els dos cossos.
Un cop dins, a mà dreta, el cos sud, més llarg i que aplega les consultes de medicina general i pediatria i l'àrea d'atenció urgent, en planta baixa, i la resta de consultes de medicina general i odontològiques i l'A.S.S.I.R., a la planta primera.
A la planta baixa del cos nord, entrant a mà esquerra, hi trobem l'àrea administrativa, el magatzem, les instal·lacions i la base comarcal del Sistema d'Emergències Mèdiques (S.E.M.), mentre que a la planta primera s'hi troba la resta de l'àrea administrativa i instal·lacions, l'àrea d'educació sanitària i l'àrea de personal.
Finalment, la dos petits cossos coronen cadascun dels cossos per tal d'ubicar-hi les centrals tèrmica i de fred.
Totes les obertures exteriors de l'edifici estan protegides amb lames amb l'objecte d'evitar els efectes indesitjables de l'entrada directa de la radiació solar i, alhora, permetre l'entrada de la llum natural.
ÀREA D'ENTITATS PÚBLIQUES, PATRIMONI I INVERSIONS DEL SERVEI CATALÀ DE LA SALUT
ÀREA D'ENTRADA, ÀREA ADMINISTRATIVA, ÀREA DE MEDICINA GENERAL, ÀREA DE PEDIATRIA, ÀREA POLIVALENT, ÀREA D'ATENCIÓ URGENT, MAGATZEM, BASE COMARCAL S.E.M. I INSTAL·LACIONS
ÀREA ADMISTRATIVA, ÀREA DE MEDICINA GENERAL, ÀREA D'ODONTOLOGIA, ÀREA POLIVALENT, ÀREA D'EDUCACIÓ SANITÀRIA, ÀREA A.S.S.I.R., ÀREA DE PERSONAL I INSTAL·LACIONS
L'Hospital de Bellvitge, construït als anys setanta, està situat en una zona de la ciutat que es troba immersa en un procés de transformació - vinculat al projecte de la nova Gran Via - i que esdevindrà un nou punt de centralitat de L'Hospitalet.
Per atendre les creixents necessitats assistencials es va decidir l'ampliació de l'hospital, que s'ha desenvolupat en dues fases: una primera, l'edificació de les noves consultes externes, en funcionament des de 2010, i una segona, la construcció del nou edifici tecnoquirúrgic.
La intervenció es situa al costat de l'edifici original i respon a una tipologia edificatòria que segueix un model de pinta horitzontal, que vol apropar l'edifici al ciutadà i, al mateix temps, millorar les condicions ambientals al permetre una major entrada de llum natural als espais assistencials, els d'espera i els destinats als professionals.
Aquesta disposició facilita una bona especialització de les circulacions i una millor funcionalitat del conjunt.
El nou edifici tecnoquirúrgic es connecta, per un extrem, amb el nou edifici de consultes externes, i per l'eix central, amb l'edifici original.
L'organització del programa es distribueix en:
C. FEIXA LLARGA, S/N. L'HOSPITALET DE LLOBREGAT
ÀREA D'ENTITATS PÚBLIQUES, PATRIMONI I INVERSIONS – SERVEI CATALÀ DE LA SALUT
SERVEIS DE SUPORT: FARMÀCIA, ESTERILITZACIÓ i MAGATZEMS SUBMINISTRAMENTS
URGÈNCIES: BOXS DE TRIATGE (6), PRIMER NIVELL (22), 2n NIVELL (30), EMERGÈNCIES (2) i OBSERVACIÓ (8)
HOSPITAL DE DIA: HOSPITAL DE DIA MÈDIC i QUIRÚRGIC, GABINETS D'EXPLORACIÓ i VESTIDORS
UCI: UNITAT DE CURES INTENSIVES (fins 80 llits), ESPAIS DE SUPORT i HOSTATGERIA
ÀREA QUIRÚRGICA: QUIRÒFANS i ESPAIS DE REANIMACIÓ/POSTANESTÈSIA
El solar que acull el Centre d'Atenció Primària (CAP) Montbaig, de forma trapezoïdal i topografia pràcticament plana, té una superfície de 2.118 m2 i es troba en una àrea de nou creixement del sector de Llevant, a la cruïlla entre l'avinguda de la Torre Roja i l'avinguda dels Jocs Olímpics.
La solució arquitectònica dona resposta a dos reptes, la claredat de les circulacions interiors i l'accessibilitat, tant la interior com l'exterior.
L'accés al centre es fa per la façana del nord-oest, orientada a la zona residencial i d'equipaments del sector.
El programa es desplega en una planta baixa que acull els serveis de major afluència d'usuaris, mentre que al primer pis se situen altres serveis amb menor afluència i a la planta segona, de menors dimensions, es destina a acollir l'àrea d'instal·lacions i els espais d'ús exclusiu del personal del centre.
L'organització de les circulacions interiors de les plantes baixa i primera es fa mitjançant la distribució dels diferents serveis al llarg d'un passadís doble, a banda i banda d'una seqüència de patis i passos, perpendicular al sentit d'entrada al centre.
Aquests patis tenen la doble funció de crear espais tranquils on s'ubiquen les sales d'espera dels diferents serveis i, alhora, l'entrada de llum natural a les plantes baixa i primera.
El CAP Montbaig atendrà unes 23.000 persones de l'ABS Viladecans 3 i de la població de Sant Climent de Llobregat; i s'afegeix als altres dos ja existents a Viladecans: el CAP Mas Font (ABS Viladecans 1) i CAP Maria Bernades (ABS Viladecans 2).
El nou centre acollirà un Equip d'Atenció Primària (EAP), un Servei d'atenció a la salut sexual i reproductiva (ASSIR), un nou Centre de Salut Mental (CSM) i, més endavant, una Unitat de Treball Social.
ÀREA D'ENTRADA, ÀREA ADMINISTRATIVA, PEDIATRIA, ASSISTÈNCIA NO PROGRAMADA, PASSIR, TREBALL SOCIAL, SALUT MENTAL INFANTIL, MAGATZEMS I INSTAL·LACIONS
MEDICINA GENERAL, POLIVALENT, ODONTOLOGIA, AULA D'EDUCACIÓ SANITÀRIA I SALUT MENTAL ADULTS
El nou CAP, gestionat per l'Institut Català de la Salut (ICS), s'ha dimensionat per respondre al creixement de la població dels últims anys.
Disposa dels serveis de medicina general, pediatria, odontologia, consulta de salut mental de suport a l'atenció primària i atenció a la salut sexual i reproductiva.
Tot plegat permetrà una resposta integral i integrada de l'atenció primària de salut.
L'obertura del nou CAP també suposa un canvi en l'organització de l'atenció primària al municipi amb la voluntat de millorar els serveis per a tots els residents.
D'aquesta manera, s'han creat dues àrees bàsiques de salut (ABS): el nou CAP dona servei a l'ABS Ribes-Olivella, que comprèn la població de Ribes (amb els nuclis de Puigmoltó, les Torres, Vallpineda, Can Lloses-Can Marcer, Can Pere de la Plana i Mas Alba) i el municipi d'Olivella; d'altra banda, el CAP Les Roquetes donarà servei a l'ABS Les Roquetes-Canyelles, que comprèn la població de les entitats dels Cards, els Colls, Rocamar, les Roquetes, Mas d'en Serra, Torre del Veguer i Vilanoveta i el municipi de Canyelles.
La parcel·la del nou CAP Josep Bertran i Miret, de forma trapezoidal i 5.085 m2, es caracteritza per un pendent pronunciat cap a la Riera de Ribes que ha fet necessari el condicionament del terreny per evitar al màxim els riscos puntuals d'inundació i, alhora, ha condicionat la solució arquitectònica.
L'edifici dona resposta a aquest condicionant tot adaptant-se a la topografia del terreny i, al mateix temps, ordena l'espai exterior i ofereix a la ciutat un nou espai públic.
Així, l'accés al centre es fa per la nova plaça creada a partir del desplaçament de les dues barres paral·leles al passeig Circumval·lació i els fluxos cap a aquest costat de l'edifici que confronta amb l'avinguda de l'11 de Setembre, un dels eixos que s'està potenciant i que comunica aquest extrem de la població amb el centre.
Exteriorment, l'edifici es caracteritza per les dues testeres de formigó armat vist i un tractament diferenciat a les altres dues façanes: la nord, més opaca, i la sud, amb un mur cortina amb vistes a la riera i a la zona privada.
La façana sud resol la protecció solar amb lames horitzontals d'alumini a la planta baixa i de formigó polímer a la planta semisoterrània.
La planta baixa acull les consultes de medicina general i les de pediatria, al cos nord, i les d'atenció immediata i les polivalents, al cos sud.
Totes les sales d'espera estan orientades al sud.
La planta semisoterrània ocupa la barra del cos sud, on s'ubiquen l'àrea d'educació sanitària, la d'Atenció a la Salut Sexual i Reproductiva (ASSIR) i l'àrea de personal sanitari.
COORDINACIÓ INTEGRAL DE L'ACTUACIÓ
ÀREA D'EDUCACIÓ SANITÀRIA, ÀREA D'ATENCIÓ A LA SALUT SEXUAL I REPRODUCTIVA (ASSIR), ÀREA DE PERSONAL SANITARI, ÀREA ADMINISTRATIVA I MAGATZEM
ÀREA D'ENTRADA, CONSULTES MEDICINA GENERAL, PEDIATRIA, POLIVALENT, ATENCIÓ IMMEDIATA, LES ÀREES ADMINISTRATIVA I DE PERSONAL SANITARI.
La III Jornada de Farmacoeconomia, que va tenir lloc el 7 de març de 2012, va ser organitzada per la Gerència d'Atenció Farmacèutica i Prestacions Complementàries conjuntament amb l'Associació d'Economia de la Salut.
L'avaluació econòmica de tecnologies sanitàries a Europa s'ha convertit, en els darrers anys, en una eina de primer ordre per als decisors sanitaris en les seves estratègies de priorització de recursos sanitaris i d'adopció de noves tecnologies.
Des de fa alguns anys, en el nostre país s'estan duent a terme iniciatives en matèria d'avaluació econòmica, promogudes per algunes societats científiques (AES, SEFAP, SEFH, etc.), les agències d'avaluació de tecnologies sanitàries i altres.
Algunes comunitats autònomes, com Catalunya, incorporen l'ús de l'avaluació econòmica en el procés de la gestió i la presa de decisions en l'àmbit sanitari.
El recent RDL 9/2011, de 19 d'agost, determina la creació d'un comitè de costefectivitat dels medicaments i productes sanitaris que, sota l'encàrrec de la Comissió Interministerial de Preus dels Medicaments, reobre el debat entorn del procés de fixació de preus i condicions de finançament dels medicaments i productes sanitaris i el rol dels informes de cost-efectivitat.
Per tot això, i considerant la conjuntura econòmica actual, l'avaluació econòmica de les tecnologies sanitàries esdevé un tema clau sobre el qual cal compartir experiències i avançar en el seu ús per tal de permetre millorar l'eficiència del nostre model sanitari.